Trelis/gawiki huggingface dataset:
Caisleán an Linsigh. Is sampla sármhaith de thúrtheach clasaiceach meánaoiseach é Caisleán an Linsigh atá lonnaithe ar Shráid na Siopaí i gCathair na Gaillimhe. Tugann an caisleán seo spléachadh dúinn ar an ngalántacht ailtireachta ba dhual do Ghaillimh go déanach sa Mheánaois. Tá sé suite ag gabhal Shráid na Siopaí agus Shráid an Gheata Bhig agus tá sé buailte ar chroílár féin an tseanbhaile mheánaoisigh. Is é an sampla is deise den teach cathrach uirbeach atá fós ina sheasamh é agus is é an foirgneamh is sine in Éirinn a mbaintear úsáid as ar bhonn tráchtála go laethúil. Ar an drochuair is fíorbheagán atá ar eolas againn faoi stair an chaisleáin agus níor taifeadadh riamh cé a thóg é nó cé dó ar tógadh é. Is cinnte gur theach baile ag duine rachmasach de chuid mhuintir Uí Linsigh agus deirtear gurbh é áit chónaithe Thomas Lynch fitz Ambrose é, méara na Gaillimhe sa bhliain 1654. Rinneadh go leor mionathruithe agus athchóirithe ar an bhfoirgneamh in imeacht na 500 bliain gur ann dó. Is éard atá sa chuid is sine ar fad de, atá ag gabhal an bhóthair, ná cineál túrthí sármhaith de chaisleán a théann siar go dtí an mbliain 1500. Ag an am úd bhíodh sciathán ar an taobh iarthair a bhí níos lú ann. Ardaíodh é ina dhiaidh sin, is féidir gur sa seachtú céad déag a tharla sé seo, go raibh sé chomh hard céanna leis an túr a bhí lena thaobh agus cuireadh fuinneoga nua isteach ann.
Celtic Family Magazine. Irisleabhar a bunaíodh i 2013 is ea Celtic Family Magazine. Bhí sé dírithe ar dhaoine de shliocht Cheilteach ar fud an domhain. Bhí oifigí na hirise suite i gCathair Los Angeles. Ba í Lorin Morgan-Richards an t-eagarthóir. Cuireadh foilsiú na hirise ar fionraí sa bhliain 2017.
Inis Oirthir. Is oileán beag amach ó chósta Ghaoth Dobhair í Inis Oirthir.
Erik Bruhn. Damhsóir, cóiréagrafaí agus aisteoir Danmhargach ab ea Erik Beltan Evers Bruhn (3 Deireadh Fómhair 1928 – 1 Aibreán 1986). I gCóbanhávan na Danmhairge a saolaíodh é. Thosaigh sé ag foghlaim damhsaíochta agus é 7 mbliana d'aois. Áirítear é mar dhuine de na damhsóirí ab fhearr den 20ú haois. Leannán, comráda agus cosantóir Rudolf Nureyev a bhí ann ó 1961 go dtí bás Bruhn den SEIF sa bhliain 1986. I dTorontó Cheanada a d'éag sé.
D'éirigh go maith le Bruhn agus é ag damhsa le Den Kongelige Ballet ("An Bailé Ríoga") i gCóbanhávan. Ansin, ar 1 Bealtaine 1955 dhamhsaigh sé leis an Ballet Theatre i Nua-Eabhrac, ócáid ar ar imir sé ról Albrecht in "Giselle" os comhair Alicia Markova, damhsóir a bhí 20 bliain níos sine ná é. Thóg a chuid damhsaíochta callán an lá sin agus bheoaigh a saol gairmiúil go hidirnáisiúnta. D'éirigh Bruhn as Den Kongelige Ballet sa bhliain agus i mí na Bealtaine chuaigh sé leis an Ballet Theatre. D'fhan sé leosan ar feadh 10 mbliana, cé gur chothaigh sé caidreamh le compántais bailé mhóra eile, san Eoraip go háirithe, sna blianta céanna.
Gal of Constant Sorrow. Craoladh "Gal of Constant Sorrow", an ceathrú heipeasóid déag den seachtú sraith is fiche de "The Simpsons" ar an 21 Feabhra 2016. Scríobh Carolyn Omine an eipeasóid seo. D'fhéach 3.10 milliún duine ar an eipeasóid.
Tony Burton. Aisteoir Meiriceánach ab ea Anthony "Tony" Burton, a rugadh ar an 23 Márta 1937 agus a fuair bás ar an 25 Feabhra 2016.
Flannery O'Connor. Scríbhneoir Meiriceánach a rugadh i Savannah, Georgia ab ea Mary Flannery O'Connor (25 Márta 1925 – 3 Lúnasa 1964).
Taj Connemara. Is óstán suite i Chennai, san India, é Taj Connemara.
Tógadh agus osclaíodh an foirgneamh faoin ainm The Imperial Hotel sa bhliain 1854 faoi úinéireacht Triplicane Rathinavelu Mudaliar, athbhaisteadh é mar an Albany i 1886 faoi bheirt eile de na deatháireacha Mudaliar, agus athbhunaíodh é mar The Connemara i 1890. Roghnaíodh an t-ainm le honóir a thabhairt do Robert Bourke, barún of Chonamara, i gContae na Gaillimhe. Áirítear an Taj Connemara mar an t-óstán is sine i Chennai agus mar óstán oidhreachta na hIndia.
Henry David Thoreau. Scríbhneoir, file, fealsamh, gníomhaí, agus daonuasclóir Meiriceánach a rugadh i gConcord, Massachusetts ab ea Henry David Thoreau (12 Iúil 1817 – 6 Bealtaine 1862). Bhí an tarchéimnitheachas tábhachtach i smaointeoireacht Thoreau. Is é "Walden" an leabhar is fearr aithne dár tháinig uaidh. Is é atá sa leabhar úd ná machnamh ar an saol simplí i dtimpeallacht nádúrtha. Saothar eile dá chuid a chuaigh i bhfeidhm ar dhaoine ná an aiste leis "Resistance to Civil Government" (ar a dtugtar "Civil Disobedience" freisin), ina mholann sé easumhlaíocht in aghaidh rialtais éagóirigh. Scríobh Thoreaux 20 imleabhar san iomlán sula bhfuair sé bás in aois a 44 bliana.
Eoin Ó Broin. Is scríbhneoir, smaointeoir polaitíochta, polaiteoir Éireannach agus Teachta Dála do cheantar Bhaile Átha Cliath é Eoin Ó Broin (rugadh é i 1972). Tá sé ina bhall de Shinn Féin agus ina TD ón mbliain 2016. Roimhe sin bhí sé ina chomhairleoir áitiúil i mBaile Átha Cliath. Lynn Boylan a pháirtnéir. Fuair sé a chuid oideachais i gColáiste na Carraige Duibhe.
Catherine Martin.  
Is polaiteoir Éireannach agus Teachta Dála do cheantar Bhaile Átha Cliath í Catherine Martin () (rugadh í i 1972). Tá sí ina ball den Chomhaontas Glas agus ina leascheannaire ar an bpáirtí agus ina TD ón mbliain 2016. Roimhe sin bhí sí ina comhairleoir áitiúil i mBaile Átha Cliath. Múinteoir Béarla a bhí inti roimhe seo.
Danny Healy-Rae. Is polaiteoir Éireannach agus Teachta Dála do Dheisceart Chiarraí é Danny Healy-Rae. Tá sé ina pholaiteoir neamhspleách. Is mac leis an bpolaiteoir Jackie Healy-Rae agus deartháir do Michael Healy-Rae é. Sheas Healy-Rae in Olltoghchán 2016 tráth ar éirigh leis agus bhain a dheartháir suíochán chomh maith.
John Brady. Is polaiteoir Éireannach agus Teachta Dála do cheantar Chill Mhantáin é John Brady, a rugadh ar 18ú Iúil 1973 i mBré. Tá sé ina bhall de Shinn Féin. Sheas sé in Olltoghchán 2016 agus d'éirigh leis ann le 16.2% de na vótaí céad rogha.
Maria Bailey. Is polaiteoir Éireannach agus Teachta Dála do cheantar Dhún Laoghaire í Maria Bailey. Tá sé ina ball de Fhine Gael. Sheas sí in Olltoghchán 2016 agus d'éirigh léi ann le 17.7% de na vótaí céad rogha.
Bríd Rodgers. Is iar-pholaiteoir Éireannach í Bríd Rogers a rugadh i nGaoth Dobhair, Contae Dhún na nGall, ach a bhí gníomhach ó thaobh na polaitíochta de i dTuaisceart Éireann, áit a raibh sí ina Leas-Cheannaire ar an Pháirtí Sóisialta Daonlathach an Lucht Oibre (PSDLO nó SDLP) agus ina Ball de Thionól Thuaisceart Éireann don Bhanna Uachtarach.
Gníomhréim pholaitiúil.
Cuireadh oideachas foirmiúil uirthi i Muineachán agus i gColáiste na hOllscoile, Baile Átha Cliath, agus bhí chónaí uirthi i dTuaisceart Éireann ó 1960ar aghaidh. Bhí baint aici leis an Ghluaiseacht Chearta Sibhialta ó 1965.
Bhí sí ar dhuine de bhunaitheoirí an PSDLO, agus ceapadh ina Cathaoirleach í sa bhliain 1978 agus ina hArd-Rúnaí sa bhliain 1981. Sa bhliain 1983 d'ainmnigh an Taoiseach Gearóid Mac Gearailt í chuig Sheanad Éireann, agus d'fhreastail sí ann go dtí 1987. Bhí Rodgers ina ceannaire ar fhoirn an PSDLO sna cainteanna a ba chúis le Chomhaontú Aoine an Chéasta.
Toghadh í do Thionól Thuaisceart Éireann do toghcheantar na Banna Uachtaraí i Meitheamh 1998. Ceapadh í do chéad Fheidhmeannacht Thuaisceart Éireann i mí na Samhna 1999 mar Aire Talmhaíochta agus Forbartha Tuaithe, agus d'fhan sí sa phost sin go dtí gur cuireadh an Fheidhmeannacht ar fionraí, Deireadh Fómhair 2002.
Ceapadh í ina leascheannaire ar an pháirtí i mí na Samhna 2001. sheas sí siar mar Chomhalta den Tionól Reachtach ag toghcháin an Tionóil, Samhna 2003, agus mar leas- cheannaire i mí Feabhra 2004, nuair a tháinig a hionadaí Alasdair McDonnell i gcomharbacht uirthi.
Saol pearsanta.
Tá Rodgers pósta agus seisear páistí aici. Tá cianghaol aici leis an drongadóir Gael-Mheiriceánach Uinseann Ó Colla. Labhraíonn sí Gaeilge, Béarla agus Iodáilis.
Patsy McGlone. Is polaiteoir Éireannach ó Bhaile an Doire é Patsy McGlone . Is Ball é de Pháirtí Sóisialta Daonlathach an Lucht Oibre (PSDLO).
Is Comhalta den Tionól Reachtach (Tuaisceart Éireann) é do Lár Ulaidh, agus ina iar-Leas- Cheannaire ar an PSDLO ( 2010-11 ). Tá sé ina Chomhalta den Tionól Reachtach (CTR) ón bhliain 2003 ar aghaidh.
Ó 1993 go dtí 2009, bhí McGlone freisin ina Comhairleoir i Chomhairle Ceantair na Coirre Críochaí. Bhí sé ina chathaoirleach ar an gcomhairle ó 2002-03 agus ó 2005-06. Ba thoscaire é ag na cainteanna a ba chúis le Chomhaontú Aoine an Chéasta agus bhí sé ina thoscaire chuig Fóram um Shíocháin agus Athmhuintearas i mí na Nollag 2002.
Le linn dó a bheith ag mangaireacht ó dhoras go doras i gcomhair McGlone sna toghcháin áitiúla agus tionóil, d'ionsaigh dílseoirí gluaisteán de chuid na n-oibrithe toghchán le buama peitril san Chuach
Luzech. Is baile beag in iardheisceart na Fraince é Luzech, suite ar Abhainn Lot. Tá thart ar 1750 duine ina gcónaí sa bhaile. Tá sé lonnaithe i gcroílár Cahors, an ceantar déanta fíona mór le rá, timpeall is 200km laistiar de Bordeaux. Tógadh cearnóg an bhaile ar shuíomh seanchanála, a cruthaíodh ar son loingseoireachta sa bhliain 1840, ach a líonadh isteach idir 1940 agus 1950.
Monopoly. Is cluiche cláir nó cluiche boird é Monopoly. 
Stair.
Dhear Elizabeth Magie "The Landlord's Game" sa bhliain 1904. Ní raibh cloigeann gnó uirthi áfach agus ní raibh rath ar a chuid iarrachtaí an chluiche a dhíol"."
Sna 1930idí, rinne Charles Darrow, fear díolacháin dífhostaithe agus caimiléir faille, dearadh nua den "Landlord's Game". Athruithe cosmaideacha a bhí ann i ndáiríre; rinne Darrow aithris iomlán ar shaothar Magie, den rialacha. Sa bhliain 1933, thug Darrow ainm nua ar an gcluiche, "Monopoly," agus fuair sé cóipcheart. Cheannaigh Parker Brothers na cearta uaidh ar 18 Márta 1935. Cúpla mí níos déanaí, d'íoc Parker Brothers ̰$500 do Elizabeth Magie, ar eagla go dtabharfadh sé cás ag líomhain sárú paitinne.
Stair na leaganacha Éireannacha.
Foilsíodh eagráin éagsúla de "Monopoly" in Éirinn thar na blianta.
Stachys. Tá Stachys ar cheann de na géinis is mó san fhine úd Lamiaceae, grúpa mór plandaí blátha. Meastar idir 300 agus 450 speiceas a bheith sa ghéineas "Stachys". Tá taighde le déanamh fós ar na naisc ghéiniteacha eatarthu.
Planda bliantúil nó ilbhliantúil a fhaightear ar fud an Domhain. An gas cearnach díreach; na duilleoga i bpéirí urchomhaireacha; na bláthanna déliopach, de ghnáth bán, bándearg nó corcra le spotaí dorcha. Seanúsáid luibheolaíochta in ungadh le cur ar chréacht. D'úsáidtí duilleoga giobacha ó ghnéithe ar leith mar líonolann. Tálann gnéithe eile tiúbar inite.
Áirítear "Stachys sylvatica" nó an créachtlus, mar eiseamláir tipiciúil an ghéinis. Speiceas eile sa ghéineas ná an lus beatha ("Stachys officinalis"), leigheas comónta sa Mheánaois san Eoraip.
Gino Kenny. Is polaiteoir Éireannach agus Teachta Dála é Gino Kenny. As Baile Néill i dtuaisceart Chluain Dolcáin dó, tá sé ina bhall de Chomhghuaillíocht Frith-Dhéine-Comhghuaillíocht an Phobail roimh Bhrabús.
Mick Barry. Is polaiteoir Éireannach agus Teachta Dála é Mick Barry. Tá sé ina ball de Chomhghuaillíocht Frith-Dhéine-Comhghuaillíocht an Phobail roimh Bhrabús.
Balley Drine. Is baile beag in oileán Mhanann é Balley Drine (, ) i ngar do Laksaa.
Bunscoill Anagh Coar. Is bunscoil i nDoolish, Oileán Mhanann í Bunscoill Anagh Coar (). Bunaíodh an scoil sa mbliain 1976 agus inniu tá 117 dalta ann.
An Ostrabóitne Thuaidh. Ceann de réigiúin na Fionlainne is ea an Ostrabóitne Thuaidh (Fionlainnis: "Pohjois-Pohjanmaa"; Sualainnis: "Norra Österbotten"; Rúisis: Северная Остроботния). Tá sé ag críochantacht leis na réigiúin eile Laplainn na Fionlainne, Kainuu, an tSabhóin Thuaidh, Lár na Fionlainne agus Lár na hOstrabóitne, chomh maith le Poblacht na Cairéile sa Rúis.
Bardais.
Tá an Ostrabóitne Thuaidh roinnte ina 30 bardas.
Gabriel Orozco. Is ealaíontóir as Meicsiceo é Gabriel Orozco (a rugadh 27 Aibreán 1962). Rinne sé staidéar ag an Escuela Nacional de Artes Plásticas idir 1981 agus 1984, agus ag an Circulo de Bellas Artes i Maidrid idir 1986 agus 1987. Bhain sé clú is cáil amach go luath sna 1990idí as a chuid saothar líníochta, grianghrafadóireachta, agus dealbhóireachta.
Perwenan. Is común sa "département" Francach Aodoù-An-Arvor sa Bhriotáin in iarthuaisceart na Fraince é Perwenan (). 
Tugtar an t-ainm Fraincise "Penvénannais" ar mhuintir na háite.
Talisman (sraith leabhar). Sraith de cheithre leabhar do leanaí is ea Talisman agus é scríofa ag Allan Frewin Jones. Foilsíodh sa bhliain 2005 iad. Is iad Olivia (Oli), Christie agus Josh Welles na príomhcharachtair atá ina gcónaí le hathair Olly agus deartháir Josh, atá ina seandálaíithe. Baineann an plota leis an bhfiach le haghaidh 'talismanaí na gealaí'.
Cé nach bhfuil ach ceithre leabhar sa tsraith faoi láthair, tá níos mó ná ceithre cinn de 'Talismans an Ghealach' ann.
Na Deora d’Isis.
Tá Olly agus Josh san Éigipt, ag cuardaigh le haghaidh na 'Deora na Isis', an chéad cheann de na talismanaí na gealaí. Is iad na deora d’Isis saifirí, curthar i bhfolach i bpirimid ársa na hÉigipte. Ach an bhfuil duine éigin eile ar rian na Deora? Cé a bhaint amach dóibh ar dtús?
202 leathanach
Císte Ghealach na Chango.
An uair seo, tá Olly agus Josh sa tSín, ar fiach le haghaidh an dara talisman na gealaí, an císte Ghealach na Chango. Tá siad ann ag an am ceart chomh maith! Is Bhliain Nua na Síne é! Ach beidh an ceiliúradh ag cabhrú nó cuireadg cosc ar na cairde maidir leis an misean?
201 leathanach
Briocht na Quilla.
Tá Olly agus Josh á lorg a dtríú talisman na gealaí, 'Briocht na Quilla' san fhothracha Mheiriceá Theas. Tá Comharthaí le feiceáil timpeall orthu go léir, ach cad iad na comharthaí a leanúint?
200 leathanach
Eilifint na Parvati.
Tá Olly agus Josh ar rian talisman eile na gealaí-An Eilifint na Parvati san India. Mar sin féin, is cosúil go bhfuil duine éigin eile a bheith i gcónaí céim amháin chun tosaigh acu ar a lorg...
202 leathanach
Susan McKenna-Lawlor. Is astrafisici Éireannach í Susan McKenna-Lawlor a rugadh ar 3 Márta 1935. Is ollamh le fisic thurgnamhach í in Ollscoil na hÉireann, Má Nuad.
Luathshaol agus gairm.
Rugadh Susan i mBaile Átha Cliath sa bhliain 1935. Rinne sí staidéar ar an fhisic thurgnamhach in Choláiste Ollscoile, Baile Átha Cliath.
Scríobh McKenna-Lawlor an t-alt suirbhé: "Réalteolaíocht in Éirinn ó 1780" do "Vistas in Astronomy" i 1968."
Spás Teicneolaíocht na hÉireann Teoranta.
Ba í McKenna-Lawlor an príomh-imscrúdaitheoir do thurgnamh ar an nGníomhaireacht Eorpach Spáis misean (ESA) Giotto. Sa bhliain 1986 bhunaigh sí an comhlacht ionstraimíochta spás Space Technology Ireland Ltd (STIL), le caipitlí fiontair Dermot Desmond. STIL mhonaraíonn hionstraimí seo foráil do mhisin spás agus is McKenna-Lawlor an stiúrthóir bainistíochta.
Bhí McKenna-Lawlor i gceannas foireann idirnáisiúnta eolaithe a thógáil brathadóir na gcáithníní go raibh in ann fuinneamh a bhrath idir 30 kiloelectron volta agus roinnt megaelectronvolts don Phobos spásárthaí an tAontas Sóivéadach i 1988. De thoradh an rath a bhí ar an braite, d’iarr na heolaithe Sóivéadacha gléas den chineál céanna a chur ar aghaidh chun misean Mars sa bhliain 1994.
D'fhorbair sí ionstraimí chun monatóireacht an ghaoth gréine ar Mars don mhisean ESA Mars Express. 
Ceapadh STIL an t-aonad chun an Tacaíocht Leictreach Córas Próiseálaí a bheadh ar bord an spásárthaí Rosetta. Ba í McKenna-Lawlor ionadaí na hÉireann ar an mBord Stiúrtha nuair a cuireadh
an Lander Philae Rosetta síos ar Choiméad 67P/Churyumov-Gerasimenko.
Scríobh McKenna-Lawlor an leabhar “Cibé rud a dhealraíonn ba chóir é a bheith breathnaithe.” Bhí sí ina ball de Sheanad d’Ollscoil na hÉireann agus d’Údaráis Rialaithe Ollscoil Mhaigh Nuad.
Bhí sí ina buaiteoir an Phobail Rehab na Bliana i 1986. Toghadh í mar chomhalta d’Acadamh Idirnáisiúnta na hAstronautics agus sa bhliain 2005 bronnadh uirthi DSc oinigh ó Ollscoil Uladh as a cuid ranníocaíochtaí le réaltfhisic.
An Nualainn. Ceann de réigiúin na Fionlainne is ea an Nualainn (Fionlainnis: "Uusimaa"; Sualainnis: "Nyland"). Tá sé ag críochantacht leis na réigiúin eile Iardheisceart na Fionlainne, Bun na Tabhastlainne, Päijät-Häme agus Gleann Kymi. 
Is ann atá an dá chathair is mó sa tír - mar atá an phríomhchathair Heilsincí agus Vantaa.
Bardais.
Roinntear an Nualainn ina 26 bardas. 
Foréigún Heilsincí: 
Foréigún Raseborg:
Foréigún Porvoo:
Foréigún Loviisa:
&lt;br&gt;
Teangacha na mBeirbeireach. Is iad teangacha na mBeirbeireach (nó na teangacha Beirbeireacha) teangacha bundúchasacha an tSahára, agus iad á labhairt ag dhá scór milliún duine sna tíortha timpeall an tSahára. Labhraítear iad ag daonraí móra san Ailgéir agus i Maracó, agus ag daonraí níos lú sa Libia, sa Túinéis, i dtuaisceart Mhailí, iarthar agus tuaisceart na na Nígire, tuaisceart Bhuircíne Fasó, san Mháratáin, agus in ósais Sioua san Éigipt. Tá pobail imirceacha a labhraíonn teangacha na mBeirbeireach ina gcónaí in Iarthar na hEorpa ó na 1950í. Sa bhliain 2001, bhain teangacha na mBeirbeireach stádas amach mar theanga náisiúnta bhunreachtúil na hAilgéire, agus sa bhliain 2011 bhain an teanga stádas oifigiúil bunreachtúil amach i Maracó, tar éis blianta de ghéarleanúint.
Teangacha Afráiseacha iad, is é sin tá gaol acu leis na teangacha Seimíteacha agus na teangacha Cúiseacha, ach san am chéanna tá siad an-difriúil leis na teangacha Afráiseacha eile. Maidir leis na teangacha Beirbeireacha féin tá dlúthghaol acu le chéile, agus is iomaí teangeolaí a deir nach bhfuil ach canúintí aon teanga amháin iontu. Is iad na príomhtheangacha Beirbeireacha ná "Tacelhit", "Taqbaylit", "Tamazight", "Tmazight", "Tacawit" agus "Tamahaq". Na Beirbeirigh a bhfuil oideachas orthu, tá siad ag forbairt comhtheanga scríofa do na canúintí go léir, agus is éard a thugann siad ar an teanga chaighdeánach seo ná "Tamazight".
Is í an ghné is feiceálaí de ghramadach na dteangacha Beirbeireacha ná an dá t a chuirtear timpeall an ainmfhocail más focal baininscneach é. Samplaí de seo iad ainmneacha na dteangacha, mar a fheicimid ar ainmneacha na dteangacha Beirbeireacha féin. "Tirlandit" an t-ainm Beirbeireach ar an nGaeilge.
Tagairtí.
Caisleán Luzech. Tá caisleán Luzech suite i gceantar Luzech sa Fhrainc, i gcríoch riaracháin Lot. Tá sé ina fhothrach.
Stair.
Chuir easpag Cahors, Guillaume de Cardaillac (1209-1234), smacht ar ghleann íochtarach d’abhainn an Lot i ndiaidh chrosáid na nAilbíseach agus é ag coigistiú mhaoin na dtiarnaí eiriceacha a thaobhaigh le cunta Toulouse. D’fhódaigh an t-easpag é féin i ndaingin Bélaye, Albas, Puy-L’Évêque et Luzech. 
In 1212 rinne Simon de Montfort luaith den bhaile mór. In 1227 ghabh easpag Cahors seilbh ar a raibh ann de chaisleán Luzech agus rinneadh príomhthiarna na háite de. Atógadh an caisleán timpeall na bliana 1230 agus thug an t-easpag cead do bharún Luzech caisleán eile a thógáil ar charraig na Trincade, caisleán níos lú nach maireann de ach roinnt iarsmaí. In 1257 thug Alphonse de Poitiers don easpag na cearta go léir a bhí aige ar na tailte a bhí i seilbh Hugues-Arnaud de Crayssac agus Guillaume-Amalvin, barún Luzech. Scaoil sé saor óna móid dílseachta iad agus thug orthu a bheith faoi ghéillsine ag an easpag. Bhí barúin Luzech ina gcomhthiarnaí ar Luzech in éineacht le heaspag Cahors tar éis dóibh a bheith ina vasáilligh ag cunta Toulouse.
In 1504 ba é Bertrand de Luzech barún na háite. Thug a dheartháir Antoine de Luzech, easpag Cahors, dó in 1505 na cearta go léir a bhí ag a eaglais i dtiarnas Cahors, ach choinnigh sé aige féin dílse vasáilligh an chaistealóireachta.
Fuair Jean II de Luzech bás gan chlann in 1587 agus é ag troid san arm leis na Protastúnaigh a raibh Bíocúnta Turenne os a gcionn. In 1604 phós a bhaintreach, Jacquette de Ricard de Gourdon de Genouillac, Jean IV Chapt, cunta Rastignac. Fuair duine dá shliocht, Pierre-Jean-Julie Chapt, marcas Rastignac, bás in 1833. Faoin am sin bhí a iníon Sabine Zénaïde Chapt de Rastignac pósta le François XIV Marie Auguste Armand Émilien, Diúc La Rochefoucauld-Liancourt. In 1841 dhíol an Diúc an caisleán leis an gcomhairle ceantair..
In 1905 cuireadh an caisleán ar liosta shéadchomharthaí na Fraince.
Douelle. Is é Douelle sráidbhaile beag sa cheantar uirbeach Cahors sa Quercy suite thart ar deich gciliméadar ó Cahors ar an sean líne-Monsempron Libos - idir Cahors Fumel agus Cahors i bhfíonghort na Cahors.
Calafort an bhaile.
Is é an calafort abhann d’fhíonghort an tsráidbhaile síochánta ag bun na cnoic ar bhruach clé den Lot.
Tá stair an tsráidbhaile nasctha go dlúth le hiompar fíona áitiúil, chomh maith le monarú na bairillí. (Is sé an cliath adhmaid de bhairille atá ainmnithe Douelle chomh maith).
Stair.
Ní thaispeánan Douelle na hiarsmaí meánaoiseach mar a dhéanamh ar roinnt de na bailte in aice láimhe. Tá a stair nasctha go fóill le sin de Béryl Cessac, lena n-áirítear iarsmaí an chaisleáin bródúil a sheasann ar an gcéad ardán den ghleann, ar an lúb níos dlúithe d’abhainn Lot, ar an mbruach taobh dheas.
Bartonella bacilliformis. Is próitéabhaictéar Gram-dhiúltach, aeróbach, pléimhorfach, gluaisteach, lascnaideach, agus cocabhachaillíneaché Bartonella bacilliformis. Tá sé 2-3 m ar fad agus 0.2-0.5 m ar leithead agus ina bhaictéar ilacmhainneach incheallach.
Stair.
D'aimsigh an micribhitheolaí Peiriúch Alberto Barton an baictéar sa bhliain 1905, ach níor foilsíodh é go dtí 1909. D'aithin Barton iad ar dtús mar struchtúir ion-chruinneogacha, a bhí i ndáiríre na baictéir ina gcónaí taobh istigh de chealla fola dearga. Go dtí 1993, ní raibh ach géineas amháin sa speiceas "Bartonella"; tá breis agus 23 speicis sainaitheanta anois, gach ceann acu laistigh den fhine Bartonellaceae.
Mariano Rajoy Brey. Polaiteoir Spáinneach ab ea Mariano Rajoy Brey a rugadh i Santiago de Compostela ar 27 Márta 1955). Ceannaire ar an Partido Popular é ó 2004 go 5 Meitheamh 2018. Príomh-aire na Spáinne é ó 2011 go dtí an t-aonú lá de mhí an Mheithimh 2018. Pedro Sánchez a tháinig i gcomharbacht air.
Norman Mailer. Scríbhneoir Meiriceánach a rugadh in Long Branch, New Jersey ab ea Norman Kingsley Mailer (31 Eanáir 1923 – 10 Samhain 2007). Údar bisiúil a bhí ann agus 11 leabhar leis ar na liostaí móréilimh sna Stáit Aontaithe, ceann amháin ar an laghad gach re deich mbliana ag tosnú sna 1940idí. Áirítear é mar dhuine de na scríbhneoirí Meiriceánacha ba nuálaí sna blianta úd, go mór mhór mar scríbhneoir neamhfhicsin chruthaithigh.
Ronan Keating. Is amhránaí Éireannach é Ronan Patrick John Keating (3 Márta 1977 a rugadh é)
Andrea Corr. Is amhránaí Éireannach í Andrea Jane Corr MBE. Rugadh i nDún Dealgan ar an 17 Bealtaine 1974 í. Is ball den bhanna The Corrs í.
Washington Irving. Scríbhneoir Meiriceánach a rugadh i Nua-Eabhrac cathair, Nua-Eabhrac ab ea Washington Irving (3 Aibreán 1783 – 28 Samhain 1859).
Erik an Dearg. Taiscéalaí Lochlannach ab ea Erik an Dearg (950 – 1003). Bhunaigh sé an chéad lonnaíocht Lochlannach san Ghraonlainn.
Ionúitigh. Is dream eitneach Meiriceánaigh Dhúchasacha iad na Ionúitigh, cuid acu a labhraíonn Ionúitis.
Nathaniel Hawthorne. Scríbhneoir Meiriceánach a rugadh i Nua-Eabhrac ab ea Nathaniel Hawthorne (4 Iúil 1804 – 19 Bealtaine 1864).
Margaret Mitchell. Scríbhneoir Meiriceánach a rugadh in Atlanta, Georgia ab ea Margaret Munnerlyn Mitchell (8 Samhain, 1900 – 16 Lúnasa, 1949).
Imre Kertész. Scríbhneoir Ungárach de shliocht Giúdach ab ea Imre Kertész [ˈimrɛ ˈkɛrte:s]. Do rugadh é ar an 9ú lá de Shamhain sa bhliain 1929 i mBúdaipeist na hUngáire. Mar a tharla do go leor Giúdach i rith an Dara Cogadh Domhanda, cuireadh Kertész i sluachampa géibhinn. Ba chuig Auschwitz a cuireadh é ar dtús, nuair a bhí sé ceithre bliana déag d'aois, agus chuig Bhuchenwald ina dhiaidh. Do moladh Duais Nobel na Litríochta dó sa bhliain 2002, mar aitheantas ar a chuid scríbhneoireachta a "chosnaíonn taithí leochaileach an duine ar aondeonacht dhanartha na Staire".
Fuair Kertész bás ar an 31 Márta, 2016.
Doris Lessing. Úrscéalaí, file, drámadóir, leabhrógaí, beathaisnéisí agus gearrscéalaí ab ea Doris May Lessing CH (née Tayler). Do rugadh í ar an 22ú lá de Dheireadh Fómhair sa bhliain 1919 i gcathair Kermanshah na hIaráine agus do fuair sí bás ar an 17ú lá de Shamhain sa bhliain 2013 i Londain Shasana.
Do bronnadh go leor duaiseanna uirthi, Duais Chuimhneacháin James Tait Black (1995), Duais David Cohen (2001) agus Premio Príncipe de Asturias (2001) ina measc. Do moladh Duais Nobel na Litríochta di sa bhliain 2007 agus ba í an duine is críonna a fuair an duais seo riamh. 
Is dócha gurb iad na húrscéalta "The Grass is Singing" (1950) agus "The Golden Notebook" (1962) na saothair is iomráití dá cuid.